A BIZOTTSÁG 305/2007/EK RENDELETE
(2007. március 21.)
az édesburgonyára, a maniókakeményítőre, a gabonára és az olívaolajra vonatkozó vámkontingensek keretében történő 2007. évi behozataliengedély-kérelmezés és -kibocsátás időpontja tekintetében a 2402/96/EK, a 2375/2002/EK, a 2305/2003/EK, a 969/2006/EK és az 1918/2006/EK rendelettől való ideiglenes eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL engedményes listában meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1) és különösen annak 1. cikke (1) bekezdésére,
tekintettel a GATT XXIII. cikkének megfelelően Thaifölddel folytatott konzultációk eredményéről szóló, 1996. május 13-i 96/317/EK tanácsi határozatra (2),
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (3) és különösen annak 12. cikke (1) bekezdésére,
tekintettel az olívaolaj és az étkezési olajbogyó piacának közös szervezéséről és a 827/68/EGK rendelet módosításáról szóló, 2004. április 29-i 865/2004/EK tanácsi rendeletre (4) és különösen annak 10. cikke (4) bekezdésére,
mivel:
(1)
Az édesburgonya és a maniókakeményítő egyes éves vámkontingenseinek megnyitásáról és az azok kezeléséről szóló szabályok meghatározásáról szóló, 1996. december 17-i 2402/96/EK bizottsági rendelet (5) különleges rendelkezéseket ír elő egyrészről az édesburgonyának a 09.4014. és 09.4013. számú vámkontingens keretében történő, másrészről a maniókakeményítőnek a 09.4065. számú vámkontingens keretében történő behozatalára vonatkozó engedélykérelmek benyújtására és engedélyek kibocsátására.
(2)
A harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 2002. december 27-i 2375/2002/EK bizottsági rendelet (6), a harmadik országokból származó árpa behozatalára vonatkozó közösségi vámkontingens megnyitásáról és kezeléséről szóló, 2003. december 29-i 2305/2003/EK bizottsági rendelet (7) és a harmadik országokból származó kukorica behozatalára vonatkozó közösségi vámkontingens megnyitásáról és kezeléséről szóló, 2006. június 29-i 969/2006/EK bizottsági rendelet (8) különleges rendelkezéseket ír elő a kiválótól eltérő minőségű közönséges búzának a 09.4123., 09.4124. és 09.4125. számú vámkontingens keretében történő behozatalára, az árpának a 09.4126. számú vámkontingens keretében történő behozatalára és a kukoricának a 09.4131. számú vámkontingens keretében történő behozatalára vonatkozó engedélykérelmek benyújtására és engedélyek kibocsátására.
(3)
A Tunéziából származó olívaolaj vámkontingenseinek megnyitásáról és kezeléséről szóló, 2006. december 20-i 1918/2006/EK bizottsági rendelet (9) különleges rendelkezéseket ír elő a 09.4032. számú vámkontingens keretében történő olívaolajbehozatalra vonatkozó engedélykérelmek benyújtására és engedélyek kibocsátására.
(4)
A 2007. évi munkaszüneti napokra figyelemmel, és annak érdekében, hogy biztosítani lehessen a vámkontingensek mennyiségeinek tiszteletben tartását, helyénvaló a behozatali engedélykérelmek benyújtása és ezen engedélyek kibocsátása időpontja tekintetében bizonyos időszakokban eltérni a 2402/96/EK, a 2375/2002/EK, a 2305/2003/EK, a 969/2006/EK és az 1918/2006/EK rendelettől.
(5)
Az e rendeletben előírt intézkedések összhangban vannak a Gabonapiaci Irányítóbizottság és az Olívaolaj- és Étkezésiolajbogyó-piaci Irányítóbizottság közös ülésének véleményével,
ELFOGADTA EZT A RENDELETET:
1. cikk
(1) A 2402/96/EK rendelet 3. cikkétől eltérve 2007. december 18. után nem nyújtható be a 09.4014. és 09.4013. számú vámkontingens keretében történő édesburgonya-behozatalra vonatkozó 2007. évi engedélykérelem.
(2) A 2402/96/EK rendelet 8. cikkének (1) bekezdésétől eltérve a 09.4014. és a 09.4013. számú vámkontingens keretében az I. mellékletben megjelölt időpontokban kérelmezett, édesburgonyára vonatkozó behozatali engedélyek kibocsátása az említett I. mellékletben megjelölt időpontokban történik, az 1301/2006/EK bizottsági rendelet (10) 7. cikke (2) bekezdésének alkalmazásában elfogadott intézkedésekre is figyelemmel.
2. cikk
(1) A 2402/96/EK rendelet 9. cikkétől eltérve 2007. december 18. után nem nyújtható be a 09.4065. számú vámkontingens keretében történő maniókakeményítő-behozatalra vonatkozó 2007. évi engedélykérelem.
(2) A 2402/96/EK rendelet 13. cikkének (1) bekezdésétől eltérve a 09.4065. számú vámkontingens keretében a II. mellékletben megjelölt időpontokban kérelmezett, maniókakeményítőre vonatkozó behozatali engedélyek kibocsátása az említett II. mellékletben megjelölt időpontokban történik, az 1301/2006/EK bizottsági rendelet 7. cikke (2) bekezdésének alkalmazásában elfogadott intézkedésekre is figyelemmel.
3. cikk
(1) A 2375/2002/EK rendelet 5. cikke (1) bekezdésének második albekezdésétől eltérve 2007. december 17. után nem nyújtható be olyan 2007. évi engedélykérelem, amely kiválótól eltérő minőségű közönséges búzának a 09.4123., 09.4124. és 09.4125. számú vámkontingens keretében történő behozatalára vonatkozik.
(2) A 2305/2003/EK rendelet 3. cikke (1) bekezdésének második albekezdésétől eltérve 2007. december 17. után nem nyújtható be a 09.4126. számú vámkontingens keretében történő árpabehozatalra vonatkozó 2007. évi engedélykérelem.
(3) A 969/2006/EK rendelet 4. cikke (1) bekezdésének második albekezdésétől eltérve 2007. december 17. után nem nyújtható be a 09.4131. számú vámkontingens keretében történő kukoricabehozatalra vonatkozó 2007. évi engedélykérelem.
4. cikk
Az 1918/2006/EK rendelet 3. cikkének (3) bekezdésétől eltérve a 09.4032. számú vámkontingens keretében 2007. április 2-án hétfőn vagy 3-án kedden kérelmezett, olívaolajra vonatkozó behozatali engedélyeket az 1301/2006/EK bizottsági rendelet 7. cikke (2) bekezdésének alkalmazásában elfogadott intézkedésekre is figyelemmel április 13-án pénteken bocsátják ki.
5. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. március 21-én.